Saatja kuupäev	04.10.2024	
Kellelt	Riigi Kaitseinvesteeringute Keskus	
Kellele		

Pealkiri	

Vanemuise tn 1 krundi ja lähiala detailplaneeringu ja keskkonnamõju strateegilise hindamise aruande eelnõu kooskõlastamine	

Kaitsevägi

Tartu Linnavalitsus esitas Riigi Kaitseinvesteeringute Keskusele kooskõlastamiseks Tartu linna Vanemuise tn 1 krundi ja lähiala detailplaneeringu ja keskkonnamõju strateegilise hindamise aruande eelnõu.

Planeeringuala hõlmab Uueturu tn 1 krunti (kuni 14.09.2024 oli aadress Vanemuise tn 1), sellega piirnevaid Vabaduse puiestee, Uueturu, Poe ja Küüni tänava alasid ning Emajõe-äärset ala.

Detailplaneering annab võimaluse rajada Tartu südalinna kultuurikeskuse. Uueturu tn 1 krundile ehitusõiguse määramisel on lähtutud arhitektuurivõistluse võidutööst. Planeeritud on nii maapealne kui maa-alune hoonestusala. Vabaduse puiestee pool on hoone suurim lubatud kõrgus määratud Riia tn 1 krundil asuva kaubamaja kõrguse järgi (absoluutkõrgus 58.14) ning Küüni tänava pool Küüni tn 5b asuva hoone kõrguse järgi (absoluutkõrgus 55.60). Hoonete suurim lubatud ehitisealune pind on 10 666 m2 . Maa-alune hoonestusala võimaldab kuni kahe maa-aluse korruse ehitamist.

Planeeritav ala piirneb laevatatava siseveekoguga. Planeeringualale on lubatud kavandada päikesepaneele.

Palume Kaitseväel tutvuda Tartu linna Vanemuise tn 1 krundi ja lähiala detailplaneeringu ja keskkonnamõju strateegilise hindamise aruande eelnõu ning esitada oma arvamus nende kohta hiljemalt 21.10.2024. Kui nimetatud kuupäevaks ei ole seisukohta või ettepanekuid laekunud, siis loeme, et Kaitseväel ei ole ettepanekuid esitatud materjalide kohta.

Palume planeeringu ja mõju hindamise materjalidega tutvuda siin: https://info.raad.tartu.ee/dhs.nsf/web/viited/DP-21- 030

Lugupidamisega

Priit Alekask
planeeringute ja riigikaitseliste ehitiste töövõime projektijuht